C 498/46
SL
Uradni list Evropske unije
30.12.2022
12. poudarja učinkovitost kohezijske politike pri obvladovanju krize zaradi pandemije COVID-19, zlasti z ukrepi prilagodljivosti, ki so se začeli izvajati aprila 2020 (dva svežnja naložbenih pobud v odziv na koronavirus (CRII));
13.
vendar meni, da je izredno pomembno, da kohezijska politika ostane usmerjena v krepitev teritorialne, ekonomske in socialne kohezije v Evropi;
Opredelitev načela „neškodovanja koheziji“ 14. se zaveda priložnosti, ki jo pomeni uvedba novega koncepta v kohezijsko poročilo, katerega cilj bi bila razširitev splošnega pristopa kohezijske politike na vse evropske javne politike s teritorialnim učinkom;
15. poudarja, da ta koncept v celoti podpira pobudo Evropskega odbora regij, katere namen je dokazati, da je ekonomska, socialna in teritorialna kohezija temeljna vrednota Evropske unije;
16.
meni, da bi lahko ta koncept vsem evropskim politikam omogočil, da upoštevajo raznolikost regionalnih razmer v Evropski uniji, povečajo svojo učinkovitost in izboljšajo prepoznavnost ukrepov EU med državljani;
17. vendar nasprotuje zelo omejujoči razlagi tega koncepta, v skladu s katero bi se to načelo uporabljalo le za operativne programe, ne pa tudi za partnerske sporazume; vztraja, da mora načelo „neškodovanja koheziji“ veljati za vse evropske politike, da bi se zmanjšal škodljiv učinek nekaterih evropskih politik ali programov na kohezijo;
18.
podpira zlasti potrebo, izraženo v kohezijskem poročilu, da bi z mehanizmom za okrevanje in odpornost okrepili kohezijo v Evropi;
19. poziva države članice in Evropsko komisijo, naj v mehanizem za okrevanje in odpornost ter njegovega morebitnega naslednika neposredno vključijo pristop kohezijske politike, ki temelji na upravljanju na več ravneh in partnerstvu;
20. poleg tega poudarja, da je treba bolje uskladiti in povečati sinergije med kohezijsko politiko in programom Obzorje Evropa, s čimer bi okrepili inovacije v vseh evropskih regijah ter tako povečali raziskovalne in inovacijske zmogljivosti regij, kar bi EU omogočilo konkuriranje na globalni ravni z naložbami v regionalno odličnost in bi lahko bila rešitev za regije s srednjimi dohodki, ki so se znašle v razvojni pasti;
21. v zvezi s tem opozarja, da je za regije s srednjimi dohodki, ki so se znašle v razvojni pasti, pomembno, da imajo na voljo posebno podporo, bodisi na podlagi dejstva, da spadajo v kategorijo vmesnih regij, bodisi prek lažjega dostopa do instrumentov teritorialnega sodelovanja na področju inovacij;
22. poziva k utrditvi pristopa, ki temelji na strategijah pametne specializacije, da bi na podlagi teritorialnih strategij in okrepljenega teritorialnega sodelovanja okrepili konkurenčnost in inovacijsko okolje;
23. poziva Evropsko komisijo, naj opredeli koncept „neškodovanja koheziji“, da bi postal pravi mehanizem za oceno učinka evropskih politik na kohezijo v Evropi; predlaga, da se v ta mehanizem vključi preverjanje učinkov ukrepov na podeželje iz sporočila o dolgoročni viziji za podeželska območja EU, da bi se upoštevale posebnosti teh območij; poziva Evropsko komisijo, naj po posvetovanju z Evropskim odborom regij pripravi posebne smernice za izvajanje tega koncepta v praksi, vključno s pripravo zakonodajnega akta;
Kohezijska politika v središču dolgoročne evropske strategije 24. opozarja, da je kohezijska politika sicer v središču uresničevanja evropskega zelenega dogovora in evropskega stebra socialnih pravic, vendar za razliko od kohezijske politike za obdobje 2014–2020, ki je bila neposredno povezana z doseganjem ciljev strategije Evropa 2020, ni povsem vključena v evropsko dolgoročno strategijo;